Document ID: 32007R0850

UREDBA KOMISIJE (ES) št. 850/2007
z dne 19. julija 2007
o spremembi Uredbe (ES) št. 378/2005 o podrobnih pravilih za izvajanje Uredbe Evropskega parlamenta in Sveta (ES) št. 1831/2003 o dolžnostih in nalogah referenčnega laboratorija Skupnosti, ki zadevajo vloge za izdajo dovoljenj za krmne dodatke
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 21 Uredbe,
ob upoštevanju naslednjega:
(1)
Uredba (ES) št. 1831/2003 določa postopek dovoljenja Skupnosti za dajanje na trg in uporabe krmnih dodatkov v prehrani živali. Ta določa, da mora vsaka oseba, ki želi pridobiti dovoljenje za krmni dodatek ali za novo uporabo krmnega dodatka, predložiti zahtevek za izdajo dovoljenja Komisiji v skladu s to uredbo (zahtevek).
(2)
Poleg tega Uredba (ES) št. 1831/2003 določa ustanovitev referenčnega laboratorija Skupnosti za izvajanje nekaterih dolžnosti in nalog, določenih v Prilogi II k Uredbi. Navedena uredba določa tudi, da lahko referenčnemu laboratoriju Skupnosti pomaga konzorcij nacionalnih referenčnih laboratorijev.
(3)
Uredba (ES) št. 378/2005 določa podrobna pravila za izvajanje Uredbe (ES) št. 1831/2003 v zvezi z zahtevki ter dolžnostmi in nalogami referenčnega laboratorija Skupnosti.
(4)
Člen 4(1) Uredbe (ES) št. 378/2005 določa, da mora referenčni laboratorij Skupnosti vložnikom za vsak zahtevek zaračunati pristojbino (pristojbina). Poleg tega Priloga II k navedeni uredbi določa seznam konzorcija nacionalnih referenčnih laboratorijev.
(5)
Znesek pristojbine od začetka veljavnosti Uredbe (ES) št. 378/2005 še ni bil prilagojen in ga je treba glede na izkušnje, zbrane od navedenega datuma, zvišati.
(6)
Češka, Irska, Madžarska in Finska so Komisijo obvestile, da so se spremenila imena ali nekatere podrobnosti njihovih nacionalnih referenčnih laboratorijev, ki sodelujejo v konzorciju. Zato je treba seznam iz Priloge II k Uredbi (ES) št. 378/2005 nadomestiti s seznamom v Prilogi k tej uredbi.
(7)
Uredbo (ES) št. 378/2005 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 378/2005 se spremeni:
1.
V členu 4 se odstavek 1 nadomesti z naslednjim:
„1. Referenčni laboratorij Skupnosti za vsak zahtevek vložniku zaračuna pristojbino v višini 6 000 EUR (‚pristojbina‘).“
2.
Priloga II se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2007

Labels: 17
7
0
6
15